Wyneba **hawliau pobl (LHDT) yn Rwsia** nifer o sialensau cyfreithiol a chymdeithasol yn ogystal ag anffafriaeth na welir gan bobl heterorywiol. Er i berthynasau o'r un rhyw rhwng oedolion cydsyniol gael eu cyfreithloni yn 1993, ar hyn o bryd nid oes unrhyw gyfreithiau sy'n gwahardd anffafrio ar sail cyfeiriadaeth rywiol neu hunaniaeth a mynegiant rywiol, ac ni chynigir yr un 
amddiffyniad cyfreithiol sydd ar gael i gyplau heterorywiol i gartrefi lle triga cyplau o'r un rhyw. Ers 2003, mae'r oed cydsynio wedi bod yr un peth ar gyfer cyplau heterorywiol a chyplau hoyw, a stopiwyd ystyried cyfunrywioldeb yn salwch meddwl yn 1999. Mae pobl trawsrywiol wedi medru newid eu rhyw yn gyfreithiol ers 1997.

Yn 2013, beirniadwyd Rwsia gan nifer o wledydd ledled y byd am basio cyfraith sy'n gwahardd dosbarthu "propoganda o berthynasau rhywiol anhraddodiadol" i blant dan oed, sydd ar lefel ymarferol yn ei gwneud yn anghyfreithlon i awgrymu fod perthynasau hoyw yn gyfartal i berthynasau heterorywiol neu i ddosbarthu deunydd am hawliau pobl hoyw. Condemniwyd y ddeddf gan arweinwyr llywodraethau tramor, a chan 27 Enillwyr Gwobr Nobel o feysydd gwyddoniaeth a'r celfyddydau.

Ers i'r ddeddf gwrth-bropoganda hoyw gael ei phasio, mae'r cyfryngau wedi datgan fod ymgyrchydd hawliau hoyw wedi cael ei arestio a bod cynnydd yn y nifer o droseddau casineb sydd wedi'u hysgogi gan homoffobia, gan gynnwys troseddau casineb a gyflawnir gan grwpiau neo-Natsiaidd yn erbyn arddegwyr ifanc hoyw. Mae deddf yn gwahardd gorymdeithiau balchder hoyw ym Moscow am 100 o flynyddoedd hefyd wedi cael ei basio'n ddiweddar. Mae grwpiau hawliau rhyngwladol wedi disgrifio'r sefyllfa yn Rwsia ar hyn o bryd fel y gwaethaf yn y cyfnod ar ôl yr Undeb Sofietaidd, tra bod yr ymgyrchydd hawliau dynol Lyudmila Alexeyeva wedi disgrifio'r ddeddf yn erbyn propoganda hoyw fel "cam tuag y Canol Oesodd."

Mae Rwsia wedi cael ei ddisgrifio fel gwlad geidwadol o safbwynt hawliau LHDT, gydag arolygon diweddar yn dynodi fod y mwyafrif o ddinasyddion Rwsaidd yn gwrthwynebu cydnabyddiaeth cyfreithiol i briodas gyfunryw ac yn cefnogi'r cyfreithiau dadleuol yn erbyn dinasyddion LHDT Rwsia. Ystyrir dinasoedd mwy o faint fel Moscow a Saint Petersburg yn fwy goddefgar, a cheir yn ynddynt gymunedau LHDT.

Cyfeiriadau
-----------

1. ↑  "Russia: Update to RUS13194 of 16 February 1993 on the treatment of homosexuals". Immigration and Refugee Board of Canada. 29 February 2000. Cyrchwyd 21 May 2009. External link in `|publisher=` (help)
2. 1 2  Elder, Miriam. *Russia passes law banning gay 'propaganda'*  .
3. ↑  Brown, Jonathan. *27 Nobel laureates join Sir Ian McKellen to protest over Russia's gay 'propaganda' ban*  , 13 Ionawr 2014.
4. ↑  *Arrested By His Parents, Gay Russian Activist To Be First Person Convicted Under Propaganda Law*  , *Queerty*, 4 Medi 2013.
5. ↑  Luhn, Alec. *Russian anti-gay law prompts rise in homophobic violence*  , 1 Medi 2013.
6. ↑  Weaver. *Russia gay propaganda law fuels homophobic attacks*  , 16 Awst 2013.
7. ↑  *Russian Neo-Nazis Allegedly Lure, Torture Gay Teens With Online Dating Scam*  , *Huffington Post*, 7 Awst 2013.
8. ↑  *Gay teenager kidnapped and tortured by Russian homophobes claimed to have died from injuries*  , *Pink News*, 6 Awst 2013.
9. ↑  *BBC News - Gay parades banned in Moscow for 100 years*  , Bbc.co.uk, 17 Awst 2012.
10. ↑  "copi archif" (PDF). Archifwyd o'r gwreiddiol (PDF) ar 2016-03-05. Cyrchwyd 2014-02-08.
11. ↑   GAYRUSSIA - Равные права без компромиссов.
12. ↑

Darllen pellach
---------------

* Engle, Eric Allen (2013). *Gay Rights in Russia? Russia's Ban on Gay Pride Parades and the General Principle of Proportionality in International Law*, Cyfrol 6, Rhifyn 2

Dolenni allanol
---------------

Comin Wikimedia
Mae gan Gomin Wikimedia  
gyfryngau sy'n berthnasol i:
***LGBT in Russia***

* Prosiect Hawliau Dynol LHDT yn Rwsia GayRussia.Ru (en)(ru)